Най-известните броненосните крайцери на Германия са двата кораба от следващия проект – броненосните крайцери тип „Шарнхорст“ (). Със значително увеличената си водоизместимост те имат доста добра защита, а въоръжението на главния калибър вече е двойно – вместо четири 210 mm оръдия при предишните проекти, „Шарнхорст“ и „Гнайзенау“ носят вече осем такива. Скоростта е висока спрямо критериите в класа, далечината на плаване е сериозно увеличена. Всъщност в проекта няма нищо изключително, а просто са отстранени явните недостатъци на предишните типове. Славата им се дължи на великолепната победа при Коронел, отколкото на конструктивни достойнства.